
Najib, Rosmah takut 
ke mahkamah 



PERDANA Menteri Najib Razak dan isteri 
Rosmah Mansor masih membisu seribubahasa 
untuk menyatakan sama ada mereka bersedia 
dipanggil ke mahkamah bagi memberi ket- 
erangan pada perbicaraan Datuk Seri Anwar 
Ibrahim. 

Sudan lebih seminggu Anwar mengesah- 
kan pasangan itu akan disapina untuk memberi 
keterangan di Mahkamah Tinggi Kuala Lumpur 
kerana mereka berjumpa dengan pengadu Saiful 
Bukhari Azlan sebelum beliau membuat dak- 
waan liwat yang disifatkan fitnah itu. 

Walaupun hadir dibeberapa majlis rasmi 
susulan kenyataan Anwar itu, Najib, mahu- 
pun Rosmah, enggan mengesahkan sama ada 
bersedia untuk ke mahkamah bagi memberi 
keterangan. 

Anwar berkata beliau mempunyai bukti cu- 
kup untuk mensabitkan bahawa Najib dan Ros- 
mah mendalangi tuduhan fitnah itu semata-mata 
untuk membunuh karier politiknya disamping 
mengekang kemaraan Pakatan Rakyat. 

Najib dan Rosmah dijangka mengambil jalan 
pintas yang digunakan oleh Mahathir Mohamad 
apabila beliau dipanggil memberi keterangan 
pada perbicaraan Anwar tahun 1999. 

Mantan Perdana Menteri itu yang mem- 



buat pelbagai tuduhan terhadap Anwar dilihat 
berselindung di belakang mendiang Hakim 
Augustine Paul yang mengisytiharkan Mahathir 
tidak perlu memberi keterangan kerana konon- 
nya percakapan beliau 'tidak relevan' kepada 
kes Anwar. 

Kali ini, Anwar tidak menolak kemungkinan 
taktik sama akan digunakan sekali lagi. Justeru 
beliau menegaskan pentingnya mempunyai 
seorang hakim yang berprinsip dan wibawa. 

"Kami mengemukakan kenyataan bahawa 
Najib Razak dan isteri Rosmah Mansor juga ter- 
libat, oleh itu jika hakim tidak tegas dan berani 
(untuk memanggil mereka) ia akan mensulitkan 
seluruh prosiding mahkamah,"kata Anwar. 

Setakat ini, media kawalan Umno seperti 
Utusan Malaysia dan TV3 mengambil sikap 
bersekongkol pejabat Perdana Menteri dengan 
mengelak daripada bertanya kepada Najib dan 
Rosmah sama ada mereka bersedia member 
keterangan di mahkamah. 

Saiful berjumpa dengan Najib beberapa hari 
sebelum beliau mendakwa diliwat walaupun 
pemeriksaan pakar-pakar dan doktor hospital 
swasta dan Kuala Lumpur kemudian menda- 
pati tidak ada bukti klinikal yang menyokong 
dakwaannya itu. 



Qazaf : Umno tolak Islam 



UMNO menggelar dirinya sebagai parti Islam, 
mentadbir secara Islam. Namun tunjang Barisan 
Nasional itu bingkas, tanpa banyak fikir untuk 
menfailkan permohonan bagi membatalkan per- 
mohonan Anwar untuk mendapatkan keadilan 
secara Qazaf. 

Menteri di Jabatan Perdana Menteri, Datuk 
Jamil Khir Baharom memfail bantahan itu bagi 
melindungi pengadu Mohd Saiful Bukhari Azlan 
daripada sistem keadilan Islam. 

Selain Jamil Khir, Ketua Pendakwa Syarie 
Wilayah Persekutuan, Shamsuddin Hussain dan 
Pengarah Jabatan Agama Islam Wilayah Perse- 
kutuan, Datuk Che Mat Che Ali turut memfail 
permohonan sama di Mahkamah Tinggi Syariah 
Kuala Lumpur. 

Mahkamah menetapkan 17 Februari ini 
untuk sebutan permohonan bantahan itu. 

Pengerusi Biro Pemahaman dan Pemantapan 
Agama Parti Keadilan Rakyat (PKR), Dr Mu- 
hammad Nur Manuty menyifatkan bantahan dari 
Menteri Hal Ehwal Islam dan JAWI menunjuk- 
kan Umno membelakangkan sistem perundan- 
gan Islam dan mengutamakan pertimbangan 
politik. . 



Beliau berkata ketika Umno mengisythiarkan 
Sheikh Yusuf Al-Qardawi sebagai tokoh Maal 
Hijrah, dan pada masa sama menolak fatwa 
ulamak tersohor itu mengenai Qazaf. 

"Ini permainan politik Umno, mencari pelu- 
ang yang ada untuk membatalkan permohonan 
Qazaf Anwar. Dari segi Islam, qazaf tetap wujud 
dan mutlak. "Siapa pun tidak boleh melecehkan 
hal ini. Cuma mereka (Umno) ini agaknya lebih 
suka dengan peraturan jenayah persekutuan atas 
sebab-sebab tertentu," kata Muhammad Nur. 

Dr Muhammad berkata, tindakan Datuk Ja- 
mil dan JAWI jelas tidak menghormati undang- 
undang syariah sebagai perundangan tertinggi 
jenayah secara Islam. 

"Adakah ini bermakna menteri sudah terikat 
dengan kuasa politik tertinggi untuk menghalang 
undang-undang Islam. Ini menimbulkan tanda 
tanya," katanya. Beliau berkata, Anwar memiliki 
legatimasi untuk memperoleh pembelaan mela- 
lui qazaf dan ia wajib mengikut fatwa Sheikh 
Yusuf Al-Qaradawi. 

"Tiba-tiba sahaja mereka guna prosedur 
untuk nafi hak Anwar. Mereka hany a mahu 
mendaulatkan undang-undang sivil" katanya. 





KETERANGAN Saiful Bukhari Azlan 
di Mahkamah Tinggi Kuala Lumpur 
penuh dengan kesangsian dan menimbul- 
kan kecurigaan sepanjang tiga hari beliau 
member I keterangan di Mahkamah 
Tinggi Kuala Lumpur. 

Antara lain beliau mengakui - 
menunggu 48 jam sebelum ke hospital 
untuk mengadu beliau di liwat. 

Persoalan : Kenapa menunggu 48 
jam untuk ke hospital setelah di paksa 
untuk melakukan perbuatan keji. 

Persoalan: Lazimnya mangsa 
jenayah seks akan ke Balai Polis BU- 
KAN ke hospital dulu untuk membuat 
aduan. Saiful bersusah payah ke tiga 

hospital (Tawakal, 
Pusrawi dan HKL ) 
untuk meminta doc- 
tor memeriksanya 
sebelum laporan 
polis dibuat. 
Umum sudah tahu 
laporan Pusarawi 
dan HKL tidak mendapati wujud bukti 
klinikal Saiful mangsa liwat. 

Saiful mendakwa beliau di paksa 
Anwar untuk melakukan perbuatan keji 
itu dan telah menghantar surat meletak 
jawatan pada Mac 2008. Yang mengejut- 
kan ialah beliau mengakui dua perkara: 

• Saiful tidak pernah memberitahu 
Anwar alasan "sebenar" beliau mahu 
berhenti kerja. Anwar cuma dimaklum- 
kan Saifulk merasai dirinya tidak layak 
dari segi akademik dan kurang displin 
untuk meneruskkan tugas. 

•Apabila Anwar menawarkan bantuan un- 
tuk membolehkannya melanjutkan pelaja- 
ran, Saiful menerima tawaran itu dan terus 
bekerja dengan Anwar dengan rela hati, 
tanpa sebarang paksaan. Jelas sekali lagi 
perlakuan Saiful jauh daripada seorang 
mangsa tetapi lebih mirip kepada seorang 
yang mereka cipta keterangan semata-mata 
untuk menggambarkan kononnya beliau 
telah menjadi mangsa kepada perbuatan 
Anwar sekian lama. 

RUMUSAN : Pastinya Ketua 
Pendakwaraya tidak bertanya ban- 
yak soalan yang "relevan" kepada 
Saiful. Tentunya peguam bela Kar- 
pal Singh akan berbuat demikian - 
jika di izinkan oleh Hakim Moham- 
ad Zabidin Mohd Diah yang setakat 
ini dilihat cuba melindungi akhbar 
Utusan Malaysia kawalan Umno. 



Mengapa hakim perlu tarik diriP 



HAKIM Mohamad Zabidin Diah akan mengumumkan 
sama ada beliau bersetuju menarik diri dari perbicaraan 
Anwar Ibrahim pada 18 Februari depan. 

Ketua pasukan peguambela Karpal Singh Zabidin 
tidak mempunyai pilihan melainkan mengundur diri 
kerana 'menipu' semasa menolak permohonan Anwar 
meminta mahkamah memberi amaran kepada Utusan 
Malaysia. 

Anwar berkata pihak pembelaan mempunyai justi- 
fikasi kukuh untuk mencurigai Hakim Zabidin. 

"Permohonan menukarkan hakim itu dari kami 
kerana kami kemukakan bukti yang nyata dan sahih 
beberapa keputusan yang dibuat untuk melindungi 
media yang jelas memfitnah dan menipu berulang kali. 
Keengganan hakim berbuat apa-apa menyebabkan 
kami curiga sama ada beliau akan bersikap adil ataupun 
tidak," kata Anwar. . 

Pasukan peguambela, diketuai Karpal Singh, dalam 
penghujahannya berkata Hakim Zabidin gagal mengu- 
ruskan kes ini secara objektif dan saksama. 



Karpal sebelum ini menggesa mahkamah memberi 
amaran kepada Utusan Malaysia yang menyiarkan 
laporan berniat jahat terhadap Anwar pada 4 Februari 
lalu. 

Karpal sekali lagi membuat gesaan sama keesokan 
harinya selepas akhbar pro-pemerintah itu menyiarkan 
gambar sebuah katil dengan kapsyen kononnya keja- 
dian liwat itu berlaku di atas katil tersebut. 

"Berkaitan dengan 2 laporan dalam Utusan Ma- 
laysia, dimana saya menyatakan hakim seolah-olah 
berbohong apabila dia menyatakan apa yang berlaku 
mengenai Saiful menunjukkan katil dalam bilik itu 
adalah dalam mahkamah terbuka, dan oleh itu tidak ada 
apa-apa kesalahan dilakukan oleh Utusan Malaysia. 
Tetapi yang betul ialah semua itu tidak berlaku dalam 
mahkamah terbuka,' kata Karpal. 

"Oleh itu, apa yang jadi kepsyen kepada gambar di 
mana Saiful menunjukkan katil, itu bermakna hakim 
tidak menyatakan apa yang benar, dan oleh itu, ia men- 
cukupi untuk dia menarik diri sebagai hakim,"katanya. 




Karpal Singh 



Fitnah tidak Jejas PR 



UMNO membuat percaturan salah apabila 
berharap menghalang kemaraan Pakatan 
Rakyat dengan memenjarakan Datuk Seri 
Anwar Ibrahim sekali lagi menerusi perbi- 
caraan konspirasi dua. 

Anwar berkata pertuduhan fitnah liwat 
yang dihadapi beliau tidak akan menjejas- 
kan usaha Pakatan Rakyat untuk menamat- 
kan pemerintahan rasuah Umno-Barisan 
Nasional. 

Selepas keluar penjara enam tahun lalu, 
Anwar muncul sebagai ketua pembangkang 
di Parlimen dan menjadi musuh politik 
utama kepada Umno yang kali ini dipimpin 
oleh Najib razak, orang yang mengadakan 
pertemuan dengan Saiful sebelum beliau 
membuat pertuduhan liwat itu. 

Walaupun berdepan dengan perbicar- 
aan atas tuduhan dan bukti palsu yang di 
dalangi oleh Najib dan isterinya Rosmah 
Mansor, Anwar tetap mara dengan per- 
juangan pakatan Rakyat. 

Di Sitiawan, Perak minggu lalu, ribuan 
penyokong pelbagai kaum hadir pada 
ceramah beliau. 



Anwar memberitahu mereka bahawa 
usaha Najib untuk memenjarakan beliau 
sekali lagi tidak akan menyekat perjuangan 
Pakatan Rakyat. 

"Saya hendak bagi tahu Anwar di luar 
atau Anwar di dalam penjara, ada tidak 
ada, Pakatan Rakyat akan tetap mantapkan 
pimpin negara. Ini bukan soal agenda atau 
tidak, mereka silap besar kerana kita ada 
dasar, kita akan bawa perubahan," tegas 
Anwar. 

Anwar berkata beliau bersama keluar- 
ganya sanggup mengharungi cabaran di 
mahkamah . 

Yang penting ialah rakyat bersatu den- 
gan pakatan rakyat untuk menyelamatkan 
Malaysia daripada pemerintahan rasuah 
umno. 

"Saudara, saya tidak kata mudah, saya 
tidak kata mudah, saya ada isteri, saya ada 
anak, saya ada cucu, saya ada keluarga jadi 
tidak mudah untuk saya berdepan dengan 
masalah ini. Tapi saya yakin, insyaallah 
rakyat di Malaysia akan bebas dan menang 
akhirnya." 




Perbicaraan 

tidak ikut 

undang-undang 

KEGAGALAN pasukan peguambela Datuk Seri 
Anwar Ibrahim memperoleh dokumen relevan 
nyata bertentangan dengan Seksyen 5 1 A Kanun 
Prosedur Jenayah. Tanpa dokumen itu, pasukan 
pembelaan Anwar sukar menyediakan pembelaan 
yang rapi untuk mencabar bukti-bukti seperti DNA 
yang boleh dipalsukan untuk mensabitkan pertudu- 
han yang direkacipta. 

Peruntukan Seksyen 5 IA dijelaskas oleh Men- 
teri Dalam Negeri ketika itu, Datuk Radzi Sheikh 
Ahmad pada tahun 2006 di Parlimen. Beliau 
berkata undang-undang berkenaan di pinda demi 
memastikan : 

"Pemberian apa-apa dokumen atau laporan yang 
akan dikemukakan oleh pihak pendakwa dalam kes- 
nya kepada pihak pembelaan akan memberi peluang 
kepada pihak pembelaan untuk menyediakan kes 
mereka dengan lebih sempurna." 

"Ini akan membawa keadilan bukan sahaja 
kepada tertuduh tetapi kepada semua pihak. Selain 
itu, ia menjimatkan masa mahkamah apabila pihak 
pembela tidak memohon untuk penangguhan jika 
dokumen itu lebih awal diberi." 

Dalam kes Anwar, Mahkamah Rayuan dan Mah- 
kamah Persekutuan menolak permohonan beliau 
untuk mendapatkan semua dokumen-dokumen yang 
relevan.Mahkamah Persekutuan mengarahkan perbi- 
caraan dimulakan tanpa Anwar diberi dokumen itu. 

Berikutan satu lagi permohonan Anwar, Mah- 
kamah Persekutuan menetapkan 25 Feb untuk 
menyemak semula keputusan itu. 

Keputusan terbaru Mahkamah Persekutuan 
hanya akan diketahui apabila perbicaraan Anwar di 
Mahkamah Tinggi di jangka sudah pun selesai, tanpa 
Anwar di berikan dokumen-dokumen berkenaan. 

Segala proses mahkamah yang sedang berlaku 
nyata sebahagian daripada konspirasi politik 
peringkat tertinggi untuk mensabitkan Anwar ada 
pertuduhan fitnah. 



